वनडे पर सुझाव, सचिन ने लिखी ICC को चिट्ठी  
सचिन चाहते हैं कि आईसीसी 50−50 ओवर के खेल को पच्चीस ओवर की कुल चार पारियों में तब्दील कर दे।
वनडे क्रिकेट में बदलाव और उसके बचाव के लिए सचिन तेंदुलकर की बात काफ़ी समय से सुर्ख़ियों में थी। लेकिन अब पता चला है कि इस सिलसिले में सचिन ने आईसीसी को चिट्ठी भी लिखी है। सचिन ने एनडीटीवी से इस बात की पुष्टि भी कर दी है।  ख़बर है कि सचिन चाहते हैं कि आईसीसी 50−50 ओवर के खेल को पच्चीस ओवर की कुल चार पारियों में तब्दील कर दे। पच्चीस ओवर के हर ब्लॉक में सचिन ने दो पावरप्लेज़ का सुझाव दिया है। वो कहते हैं कि हर गेंदबाज़ को दस की जगह 12 ओवर डालने चाहिएं। यह बात चार महीने पुरानी है। आईसीसी ने इस पर अपनी बैठक में चर्चा भी की है लेकिन सचिन के सभी सुझावों को लागू करने की ज़रूरत नहीं समझी।